Държавен вестник, бр. 32, 2026 г., стр. 11

БРОЙ  32	
Д Ъ Р Ж А В Е Н  В Е С Т Н И К 	
СТР.  11   
нистративния му център или с най-близката 
транспортна връзка.
(2) Извън случаите по ал. 1 превоз на път­
ници по заявка може да се осъществява в на­
селени места, в които има осигурен обществен 
транспорт, като в този случай финансирането 
се осигурява от възложителя.
(3) Превозът по заявка се изпълнява по 
предварително определено маршрутно раз­
писание и след заявка на пътник.
(4) Условията и редът за превоз на пътници 
по заявка се определят с наредбата по чл. 23. 
Г л а в а  т р е т а
ДОСТЪПНОСТ ДО ИНФРАСТРУКТУРА И 
УСЛУГИ ЗА ПРЕДОСТАВЯНЕ НА ОБЩЕСТ­
ВЕН ТРАНСПОРТ
Раздел I
Достъпност до инфраструктура и услуги при 
превози с автомобилен транспорт
Чл. 31. При извършване на обществен 
превоз на пътници с автомобилен транспорт 
по редовни линии се спазват изисквания за 
достъпност до инфраструктурата и услугите, 
определени в този закон, актовете по неговото 
прилагане, Закона за изискванията за достъп­
ност на продукти и услуги и приложимите 
актове на правото на Европейския съюз.
Чл. 32. (1) Превозите с автомобилен транс­
порт по редовни линии по общата и междуоб­
щинските транспортни схеми се обслужват от 
обявени от общините автогари и автоспирки 
по съответните маршрути.
(2) Превозвачите, извършващи превози на 
пътници с автомобилен транспорт по редовни 
линии по общата и междуобщинските транс­
портни схеми, които свързват едно или повече 
населени места от община с административен 
център, намиращ се извън нейната територия, 
с административния є център, който се на­
мира в друга община, задължително ползват 
обявените по маршрута автоспирки, като 
могат да ползват и автогари срещу заплащане.
(3) Превозвачите, извършващи превози на 
пътници с автомобилен транспорт по редовни 
линии по чл. 29, ал. 1 от общинските транс­
портни схеми, ползват определените от кмета 
на съответната община автоспирки.
Чл. 33. (1) Министърът на транспорта и 
съобщенията определя с наредба задължи­
телните изисквания към автогарите, както и 
условията и реда за работа в тях.
(2) С наредбата по ал. 1 се определят и:
1. условията и редът за категоризация на 
автогарите;
2. автогарите, в които се осигурява помощ 
на лица с увреждания и на лица с намалена 
подвижност;
3. мерките за сигурност на пътници, които 
се осигуряват от собствениците на автогари. 
Чл. 34. (1) Превозвачите, извършващи пре­
воз на пътници с автомобилен транспорт по 
редовни линии по общата и междуобщинските 
транспортни схеми ползват автогарите срещу 
заплащане и автоспирките по изпълнявания 
маршрут и спазват утвърденото разписание. 
В населено място:
1. с една автогара същата се включва като 
обслужваща по маршрута на редовните линии, 
имащи спирка в това населено място;
2. с повече от една автогара общинският 
съвет определя автогарите, които са начални, 
междинни и крайни спирки по маршрута 
на редовните линии, имащи спирка в това 
населено място;
3. без автогара общинският съвет определя 
автоспирките, които са начални, междинни 
и крайни по маршрута на редовните линии, 
имащи спирка в това населено място;
4. в което е изчерпан капацитетът на авто­
гарите по т. 1 и 2, общинският съвет определя 
автоспирките, които са начални, междинни 
и крайни по маршрута на редовните линии, 
имащи спирка в съответното населено място.
(2) Собствениците на автогари допускат 
срещу заплащане всички превозвачи, из­
вършващи превоз на пътници с автомобилен 
транспорт по редовни линии по общата и 
междуобщинските транспортни схеми.
(3) Собствениците на автогари прилагат 
еднакви критерии спрямо всички превозвачи, 
извършващи превоз на пътници с автомоби­
лен транспорт по редовни линии по общата 
и междуобщинските транспортни схеми при 
определяне размера на цените за преминаване, 
престой и предоставяне на право за продажба 
на превозни документи. 
(4) Определянето на цените по ал. 3, тех­
ният максимален размер и условията, при 
които се извършва актуализацията на този 
размер, се определят с методика, издадена 
от министъра на транспорта и съобщенията 
въз основа на категоризиране на автогарите. 
Актуализирането на максималния размер на 
цените по ал. 3 може да се извършва веднъж 
годишно.
(5) В населено място, в което има же­
лезопътна гара, задължително се изгражда 
автоспирка или при възможност – автогара, 
на територията на железопътната гара или в 
близост до нея.
(6) Кметове на общини изграждат и дават 
възможност за използване на публично дос­
тъпни зарядни станции за бързо зареждане с 
мощност минимум 22 kW във:
1. общини с население над 5000 души – ми­
нимум една зарядна станция;
2. общини с население от 10 000 до 
100 000 души – минимум три зарядни стан­
ции;